《春晴郊行适逢陆生见过》
明代·高俨

村边行乐在晴新，款款藤枝得得春。几处花心红抱蝶，隔山泉眼白看人。

身闲欲狎渔樵侣，地僻还惊车马尘。狂喜相呼过路讶，焉知皮陆旧交亲。

作者简介：（1616—?）明末清初广东新会人，字望公。工诗画，善草书。明亡后与陈子升、王邦畿有偕隐之约。晚年画益进，能于月下作画，朱彝尊甚称之。有《独善堂集》。